लेह से कुछ २५ km दूर श्रीनगर लेह हाईवे पर बना है पत्थर साहिब गुरुद्वारा। इस से जुडी कहानी की बात करे तो बताया जाता है कि गुरुनानक देव जी 1517 ई में नेपाल, सिक्किम, तिब्बत होते हुए लेह पहुंचे थे।तब उन्हें लेह की पहाड़ी पर रहने वाले एक राक्षस के बारे में लोगों ने बताया, जो उन्हें परेशान करता था।लोगों का परेशान देख गुरुनानक देव ने नदी के किनारे आसन लगाया। यह देख राक्षस बौखला उठा और उन्हें मारने की योजना बनाई। फिर एक दिन जब गुरुनानक देव जी ध्यान कर रहे थे , तब राक्षस ने पहाड़ से उन पर एक बड़ा पत्थर गिराया ताकि गुरूजी नीचे दबकर खत्म हो जाए। लेकिन एक अनोखी घटना घटी। गुरुनानक जी से स्पर्श होते ही पत्थर मोम बन गया और गुरूजी के शरीर का पिछला हिस्सा पत्थर में धंस गया। पत्थर में धंसा गुरुनानक देव जी के शरीर का निशान आज भी पत्थर पर मौजूद है।राक्षस के पैर का निशान भी पत्थर पर मौजूद।जब पत्थर गुरुनानक जी से टकराया तो राक्षस को लगा कि गुरूजी पत्थर के नीचे दबे हैं। तब राक्षस पहाड़ से नीचे उतरा और गुरुनानक जी को जिंदा देखकर हैरान रह गया। गुस्से में आकर राक्षस ने अपना दायां पैर पत्थर पर मारा, लेकिन उसका पैर पत्थर में धंस गया।तब राक्षस को अहसास हुआ कि उससे गलती हुई और वो गुरुनानक देव जी के चरणों में गिर पड़ा। राक्षस के पैर का निशान वाला पत्थर आज भी लेह में देखा जा सकता है।